'SIKU ILE' NI SIKU YA NINI?

Alhamisi niliuliza swali hili: Yesu aliongea juu ya 'siku ile' (Yohana 14:20). Katika muktadha huo (hapo chini) 'siku ile' inahusu siku ya nini?

Wengine walisema maneno haya ya Yesu yanahusu siku ya ukombozi, au ya wokovu, au ya ufufuo, au ya unyakuo, lakini watu mbili tu alitoa jibu sahihi! Kwa hiyo napenda sasa kutoa jibu na maelezo juu ya mistari hiyo kwa wale ambao hawana uhakika juu ya jambo hili.

'Sitawaacha ninyi yatima, NITAKUJA KWENU. Bado kitambo kidogo ulimwengu hautaniona tena, ila ninyi MTANIONA, kwa kuwa Mimi ni hai, ninyi nanyi MTAKUWA hai. SIKU ILE MTAJUA ya kuwa Mimi niko ndani ya Baba na ninyi mko ndani Yangu na MIMI NIKO NDANI YENU.' (Yoh.14:18 -20).

Yesu aliwaambia wanafunzi wake, 'Sasa Mimi NINAKWENDA Kwake Yeye aliyenituma…Lakini amin nawaambia, YAFAA Mimi NIONDOKE kwa kuwa nisipoondoka, huyo MSAIDIZI hatakuja kwenu, lakini NIKIENDA NITAMTUMA kwenu…' (Yoh.16:5 -7). Basi, Yesu alieleza ilikuwa LAZIMA AONDOKE ili Msaidizi, yaani ROHO MTAKATIFU ATUMIWE kwao. Yaani, ilikuwa lazima Yesu afe msalabani na kumwaga damu yake na kufufuka ili wanafunzi wake wapokee Roho Mtakatifu. 'Kama mnanipenda, mtazishika amri Zangu. Nami nitamwomba Baba, naye atawapa Msaidizi mwingine akae nanyi milele. …Ninyi mnamjua kwa kuwa yuko pamoja nanyi naye ATAKAA ndani yenu.' (Yoh.14:15 -17). Biblia ya Kiswahili nyingine walitafsiri Kigriki vibaya - walitafsiri 'anakaa ndani yenu', lakini sahihi ni 'atakaa ndani yenu'.

Bwana Yesu alieleza lazima aondoke - kupitia Kalvari - ndipo Baba atawapa wanafunzi Roho Mtakatifu naye ATAKAA NDANI YAO (mistari 15-17). Mara moja Yesu aliendelea kueleza (mistari 18-20) hatawaacha YATIMA kwa sababu YEYE ATAKUJA kwao. Basi, Roho atakuja na Yesu atakuja na kwa sababu ya hayo watakuwa hai na SIKU ILE watajua kwamba wao wapo ndani Yake na Yeye yupo ndani yao! Siku gani? Siku ile ile watakapopokea Roho Mtakatifu! Yesu aliongea juu ya ujio wa Roho Mtakatifu mara ya kwanza - maneno yake yanahusu ubatizo wa Roho Mtakatifu. Soma kwa makini Yoh.14:15-26. Pia utaona unaposoma sura ya 14 na 16, Roho Mtakatifu anaitwa pia 'Msaidizi' (14:26), au 'Roho wa Kweli' (16:13). Katika Matendo ya Mitume Yesu anamwita 'ahadi wa Baba' (Matendo 1:4). 'Msitoke humu Yerusalemu, bali ingojeni ahadi ya Baba, AMBAYO MMENISIKIA NIKISEMA HABARI ZAKE. Yohana aliwabatiza kwa maji, lakini baada ya siku hizi chache mtabatizwa kwa Roho Mtakatifu.''

Basi, Yesu aliwaambia wanafunzi wake wangoje ahadi wa Baba, yaani, yule Roho Mtakatifu ambaye Yesu aliongea juu yake katika Yohana sura ya 14 na 16. Aliwaambia watabatizwa kwa Roho Mtakatifu baada ya siku chache. Ndipo Bwana Yesu aliinuliwa, wingu likampokea machoni pao.

Baada ya siku chache ilikuwa siku ya Pentekoste, '…Zikatokea ndimi kama za moto zilizogawanyika na kukaa juu ya kila mmoja wao. Wote wakajazwa na Roho Mtakatifu, wakaanza kunena kwa lughanyingine, kama Roho alivyowajalia.' (Mat.2:3,4). Walibatizwa kwa Roho Mtakatifu na Moto sawasawa na maneno ya Yohana Mbatizaji na sawasawa na maneno ya Bwana Yesu! Walipata ile ahadi ya Roho Mtakatifu siku ya Pentekoste. Katika Yoh.7:38,39 Yesu alipaza sauti yake akasema, ' 'Ye yote aniaminiye Mimi, kama maandiko yasemavyo, vijito vya maji ya uzima vitatiririka ndani mwake.'' Yesu aliposema haya alimaanisha Roho Mtakatifu ambaye wote waliomwamini wangempokea, kwani mpaka wakati huo, Roho alikuwa hajatolewa, KWA KUWA YESU ALIKUWA BADO HAJATUKUZWA.' Sasa tunaelewa Baba angepa Roho Mtakatifu BAADA YA KUTUKUZWA KWA YESU KRISTO. Petro alieleza tukio la siku ya Pentekoste na maneno haya, 'Mungu alimfufua huyu Yesu na sisi sote ni mashahidi wa jambo hilo. Basi IKIWA YEYE AMETUKUZWA kwa mkono wa kuume wa Mungu, AMEPOKEA KUTOKA KWA BABA AHADI YA ROHO MTAKATIFU, naye amemimina kile mnachoona sasa na kusikia.' (Mat.2:32,33). Neno la Mungu ni la ajabu! Mistari ya Biblia inakubaliana pamoja! Na unakumbuka, Yesu alisema katika Yoh.14:16 kwamba, 'Nami nitamwomba Baba, naye atawapa Msaidizi mwingine..', na Petro alitanganza hapo, 'Yesu…amepokea kutoka kwa Baba ahadi ya roho mtakatifu'. Jambo lile Yesu alilolitanganza katika Yohana Sura ya 14 na 16 lilitimizwa (na lilianzishwa) siku ya Pentekoste.